CELEX: 32016D2009
Language: lv
Date: 2016-11-15 00:00:00
Title: Komisijas Īstenošanas lēmums (ES) 2016/2009 (2016. gada 15. novembris), ar ko apstiprina dalībvalstu iesniegtās vakcinācijas programmas pret nodulāro dermatītu (izziņots ar dokumenta numuru C(2016) 7219) (Dokuments attiecas uz EEZ )

17.11.2016   
            
            
               LV
            
            
               Eiropas Savienības Oficiālais Vēstnesis
            
            
               L 310/66
            
         KOMISIJAS ĪSTENOŠANAS LĒMUMS (ES) 2016/2009
   (2016. gada 15. novembris),
   ar ko apstiprina dalībvalstu iesniegtās vakcinācijas programmas pret nodulāro dermatītu
   
      
         (izziņots ar dokumenta numuru C(2016) 7219)
      
   
   (Autentisks ir tikai teksts bulgāru, horvātu un grieķu valodā)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
   ņemot vērā Padomes 1992. gada 17. decembra Direktīvu 92/119/EEK, ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (3), un jo īpaši tās 19. panta 1. punkta a) apakšpunktu, 3. punkta a) apakšpunktu un 6. punktu,
   tā kā:
   
               (1)
            
            
               Nodulārais dermatīts ir galvenokārt vektoru pārnēsāta vīrusa izraisīta liellopu slimība, kurai raksturīgi smagi zaudējumi un plašas izplatības potenciāls, it īpaši ar dzīvu dzīvnieku un no inficētiem dzīvniekiem iegūtu produktu starpniecību.
            
         
               (2)
            
            
               Direktīva 92/119/EEK nosaka vispārīgus pasākumus noteiktu dzīvnieku slimību kontrolei. Starp tiem ir arī pasākumi, kas jāveic, ja ir aizdomas par nodulāro dermatītu saimniecībā un šāds gadījums tiek apstiprināts, pasākumi, kas veicami ierobežojumu zonās, un citi papildu pasākumi šīs slimības kontrolei. Turklāt šie pasākumi nodulārā dermatīta uzliesmojuma gadījumā paredz vakcināciju papildus citiem kontroles pasākumiem, kas jāapstiprina Komisijai.
            
         
               (3)
            
            
               Komisijas Īstenošanas lēmumā (ES) 2015/2055 (4) un Komisijas Īstenošanas lēmumā (ES) 2016/1183 (5) noteikts, ka Grieķija un Bulgārija var veikt ārkārtas vakcināciju liellopiem, kas tiek turēti saimniecībās vakcinācijas zonā, kā izklāstīts katra minētā īstenošanas lēmuma I pielikumā. Ņemot vērā pašreizējo nodulārā dermatīta epidemioloģisko situāciju, Horvātija, kas ir tieši apdraudēta, jo reģionā ir nodulārā dermatīta gadījums, attiecīgi paziņoja Komisijai par savu nodomu uzsākt vakcināciju pret nodulāro dermatītu 2016. gada 8. augustā.
            
         
               (4)
            
            
               Saskaņā ar Eiropas Pārtikas nekaitīguma iestādes steidzamo ieteikumu par nodulāro dermatītu (6), ko pieņēma 2016. gada 29. jūlijā, vakcinācija pret nodulāro dermatītu ir viens no efektīvākajiem veidiem, kā samazināt slimības izplatīšanos. Lai sasniegtu minēto ietekmi, ir nepieciešams vakcinēt visu uzņēmīgo populāciju nodulārā dermatīta apdraudētajos vai skartajos reģionos, lai mazinātu uzliesmojumu skaitu, un ir jāsasniedz augsts dzīvnieku un saimniecību vakcinācijas līmenis.
            
         
               (5)
            
            
               Skaidrības un vienkāršības labad Grieķijas un Bulgārijas vakcinācijas programmu apstiprinājumu, kas pašlaik iekļauts attiecīgi Īstenošanas lēmumos (ES) 2015/2055 un (ES) 2016/1183, būtu jāsniedz šajā lēmumā. Turklāt jāapstiprina Horvātijas iesniegtā vakcinācijas programma. Grieķijas un Bulgārijas vakcinācijas programmas, kas pašlaik iekļautas attiecīgi Īstenošanas lēmumos (ES) 2015/2055 un (ES) 2016/1183, un Horvātijas iesniegtā vakcinācijas programma atbilst minimālajām prasībām attiecībā uz nodulārā dermatīta vakcinācijas programmām, kas noteiktas II pielikumā Komisijas Īstenošanas lēmumā (ES) 2016/2008 (7) par dzīvnieku veselības kontroles pasākumiem attiecībā uz nodulāro dermatītu dažās dalībvalstīs.
            
         
               (6)
            
            
               Lai vakcinācijas programma pret nodulāro dermatītu būtu veiksmīga, tā kopā ar citiem kontroles pasākumiem būtu jāpiemēro vairākus gadus pēc kārtas, lai uz pietiekami ilgu laiku nodrošinātu visas uzņēmīgās populācijas imunizāciju.
            
         
               (7)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Vakcinācijas programmu pret nodulāro dermatītu apstiprināšana
   Ar šo tiek apstiprinātas pielikumā minētās vakcinācijas programmas pret nodulāro dermatītu.
   2. pants
   Piemērošana
   Šo lēmumu piemēro līdz 2019. gada 31. decembrim.
   3. pants
   Adresāti
   Šis lēmums ir adresēts Bulgārijas Republikai, Grieķijas Republikai un Horvātijas Republikai.
   
      Briselē, 2016. gada 15. novembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 395, 30.12.1989., 13. lpp.
   
   
      (2)  OV L 224, 18.8.1990., 29. lpp.
   
   
      (3)  OV L 62, 15.3.1993., 69. lpp.
   
   
      (4)  Komisijas 2015. gada 10. novembra Īstenošanas lēmums (ES) 2015/2055, ar ko paredz nosacījumus programmas ieviešanai attiecībā uz liellopu ārkārtas vakcināciju pret nodulāro dermatītu Grieķijā un groza Īstenošanas lēmumu (ES) 2015/1500 (OV L 300, 17.11.2015., 31. lpp.).
   
      (5)  Komisijas 2016. gada 14. jūlija Īstenošanas lēmums (ES) 2016/1183, ar ko apstiprina programmu liellopu ārkārtas vakcinācijai pret nodulāro dermatītu Bulgārijā un groza Īstenošanas lēmuma (ES) 2016/645 pielikumu (OV L 195, 20.7.2016., 75. lpp.).
   
      (6)  EFSA Journal 2016; 14(8):4573 (27 lpp.).
   
      (7)  Komisijas 2016. gada 15. novembra Īstenošanas lēmums (ES) 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs (skatīt šā Oficiālā Vēstneša 51. lpp.).
   
      PIELIKUMS
      
                  —
               
               
                  Grieķijas iesniegtā vakcinācijas programma.
               
            
                  —
               
               
                  Bulgārijas iesniegtā vakcinācijas programma.
               
            
                  —
               
               
                  Horvātijas iesniegtā vakcinācijas programma.